OpenLLM-France/wikimedia huggingface dataset:
# Serhí Rebrov

Serhí Stanislàvovitx Rebrov (en ucraïnès: Сергій Станіславович Ребров, 6 de març 1974 a Hòrlivka, óblast de Donetsk) és un exfutbolista ucraïnès, posteriorment entrenador de futbol.
Rebrov es va fer famós internacionalment formant parella atacant amb Andrí Xevtxenko al FC Dinamo de Kíiv dels anys 90. A més ha defensat els colors de Xakhtar Donetsk, Tottenham Hotspur FC, Fenerbahçe SK, West Ham United FC i FK Rubin Kazan.
A data 2008 era el quart jugador que més partits havia disputat amb la selecció ucraïnesa, amb un total de 75 i el segon màxim golejador amb 15 gols. Disputà la Copa del Món d'Alemanya 2006, on marcà un gol.

## Palmarès

* Lliga ucraïnesa de futbol: 1992-93, 1993-94, 1994-95, 1995-96, 1996-97, 1997-98, 1998-99, 1999-00, 2006-07
* Copa ucraïnesa de futbol: 1993, 1996, 1998, 1999, 2000, 2006, 2007
* Supercopa ucraïnesa de futbol: 2006
* Lliga turca de futbol: 2003-04
* Futbolista ucraïnès de l'any: 1996, 1998
* Jugador de la temporada a la lliga ucraïnesa: 1997-98, 1999-00, 2005-06
* Màxim golejador de la lliga ucraïnesa: 1997-98

## Referències

* ↑ Thorpe, Martin «Spurs smash record as they land £11m Rebrov». Guardian, 17-05-2000 [Consulta: 11 març 2008].
* ↑ «Hammers sign Rebrov». BBC Sport, 27-07-2004 [Consulta: 1r març 2008].

## Enllaços externs

* Perfil al web del Dynamo
Serhí Rebrov amb la selecció ucraïnesa - Plantilles de navegació :
Selecció de futbol d'Ucraïna – Copa del Món de Futbol de 2006
1 Xovkovski •
2 Nesmachniy •
3 Yatsenko •
4 Timosxuk •
5 Yezerskiy •
6 Rusol •
7 Xevtxenko •
8 Shelayev •
9 Hússiev •
10 Voronin •
11 Rebrov •
12 Pyatov •
13 Txigrinski •
14 Husin •
15 Milevski •
16 Vorobey •
17 Vašćuk •
18 Nazarenko •
19 Kalynychenko •
20 Byelik •
21 Rotan •
22 Sviderskyi •
23 Xust •
Seleccionador: Blokhín
Selecció de futbol d'Ucraïna – Eurocopa 2024
1 Bushchan •
2 Konoplya •
3 Svatok •
4 Talovyerov •
5 Sidortxuk •
6 Stepanenko •
7 Iarmòlenko (c) •
8 Malinovskyi •
9 Yaremchuk] •
10 Mudryk •
11 Dovbyk •
12 Trubin •
13 Zabarnyi •
14 Sudakov •
15 Tsyhankov •
16 Mykolenko •
17 Zinchenko •
18 Brazhko •
19 Shaparenko •
20 Zubkov •
21 Bondar •
22 Matviyenko •
23 Lunin •
24 Tymchyk •
25 Vanat •
26 Mykhaylichenko •
Entrenador: Rebrov :
# Don Freeland

Don Freeland és un pilot estatunidenc de curses automobilístiques nascut el 25 de març del 1925 a Los Angeles, Califòrnia.
Don Freeland va fer de mecànic a la marina a la Segona Guerra Mundial i, després de llicenciar-se, va començar a córrer a la Champ Car a les temporades 1952-1962, incloent-hi la cursa de les 500 milles d'Indianapolis dels anys 1953-1960.
Don Freeland va morir el 2 de novembre del 2007 a San Diego, Califòrnia a l'edat de 82 anys.

## Resultats a l'Indy 500

| Any Cotxe Sortida Vel. mitja Ranking Final Voltes V. Líder Retirat 1953 38 15 136.867 12 27 76 0 Accident 1954 7 6 138.339 17 7 200 0 Va acabar 1955 12 21 139.866 14 15 178 3 Transmissió 1956 16 26 141.699 22 3 200 4 Va acabar 1957 3 21 139.649 33 17 192 0 Bandera(fora temps) 1958 26 13 143.033 17 7 200 0 Va acabar 1959 15 25 143.056 14 22 136 0 Motor 1960 73 11 144.352 14 22 129 0 Magneto Totals 1311 7 | Sortides 8 Poles 0 Voltes líder 7 Victòries 0 Top 5 1 Top 10 3 Retirat 4 |

## A la F1

El Gran Premi d'Indianapolis 500 va formar part del calendari del campionat del món de la Fórmula 1 entre les temporades 1950 a la 1960. Els pilots que competien a la Indy durant aquests anys també eren comptabilitzats pel campionat de la F1.
Don Freeland va participar en 8 curses de F1 (del 1953 al 1960), debutant al Gran Premi d'Indianapolis 500 del 1953.

### Palmarès a la F1

* Participacions: 8
* Poles: 0
* Voltes Ràpides: 0
* Victòries: 0
* Podiums: 1
* Punts vàlids per la F1: 4
# Montreal (Aude)

Montreal (en francès Montréal) és un municipi de França de la regió d'Occitània, al departament de l'Aude
# Sam Cooke

Samuel Cook (Clarksdale, Mississipi, 22 de gener de 1931 - Los Angeles, Califòrnia, 11 de desembre de 1964), més conegut amb el nom musical Sam Cooke, va ser un cantant, cantautor i emprenedor estatunidenc de música gòspel, R&B, soul i pop. Va ser considerat un dels pioners i fundadors de la soul music. És generalment conegut com a Rei del Soul per la seva veu característica i per la influència en la música moderna. La seva contribució com a pioner de la música soul va provocar l'aparició d'Aretha Franklin, Bobby Womack, Al Green, Curtis Mayfield, Stevie Wonder, Marvin Gaye, i va popularitzar a gent com Otis Redding i James Brown. Els seus singles més populars van ser "You Send Me", "A Change Is Gonna Come", "Cupid", "Chain Gang", "Wonderful World", i "Twistin' the Night Away". L'onze de desembre de 1964, Cooke va morir d'un tret a mans de l'encarregat de l'Hacienda Motel a Los Angeles, Califòrnia, a l'edat de 33 anys. En aquella època, el judici posterior va dictaminar que Cooke estava borratxo i angoixat, i que la seva mort havia estat un homicidi justificat. Més endavant s'han qüestionat àmpliament les circumstàncies de la seva mort.

## Referències

* ↑ Bruce Eder. «Allmusic -> Sam Cooke». Allmusic. [Consulta: 1r desembre 2012].
* ↑ «Show 17 - The Soul Reformation: More on the evolution of rhythm and blues. [Part 3]» (en anglès). Pop Chronicles. [Consulta: 1r desembre 2012].
* ↑ Appiah, Kwame Anthony; Gates, Henry Louis; Gates, Henry Louis, Jr.. Running Press. Africana: An A-to-Z Reference of Writers, Musicians, and Artists of the African American Experience, 2004, p. 146. ISBN 0-7624-2042-1.
* ↑ DeCurtis, Anthony; Henke, James. Random House. The Rolling Stone Illustrated History of Rock & Roll: The Definitive History of the Most Important Artists and their Music. George-Warren, Holly, 1992, p. 135. ISBN 0-679-73728-6.
* ↑ Nite, Norm N. HarperPerennial. Rock On Almanac: The First Four Decades of Rock 'n' Roll: A Chronology, 1992, p. 140–142. ISBN 0-06-273157-2.
# Sam Cutler

Sam Cutler (Gran Londres, 10 de març de 1943 - Brisbane, 11 de juliol de 2023) fou un mànager de gires musicals, conegut sobretot per la gestió de gires dels The Rolling Stones, Grateful Dead, i un gran nombre d'altres concerts importants.

## Primers anys i carrera

Sam Cutler va néixer a prop de Londres a Anglaterra el 1943. Era llicenciat en Història Contemporània (Open University) i professor qualificat (Universitat de Cambridge, Institut d'Educació 1963-66).
Va treballar com a supervisor de producció, director d'escena i mestre de cerimònies en una sèrie de concerts al Regne Unit i Europa. Amb diferents artistes, incloent Pink Floyd, Eric Clapton, The Rolling Stones, Alexis Korner, i molts altres. El 1969 va actuar com a mestre de cerimònies al concert de The Rolling Stones al Hyde Park de Londres, on va aparèixer a la pel·lícula Stones in the Park.
Després de l'espectacle del Hyde Park va ser convidat a ser el director personal de les gires dels Stones durant llur Tour of America de 1969, que va culminar amb el famós Altamont Free Concert, on l'estudiant d'arts afroamericanes Meredith Curly Hunter, Jr. va ser assassinada davant de l'escenari. Una autòpsia va revelar que havia pres metamfetamines poc abans de morir. Alan Passaro, un Hells Angel, va ser acusat i però va ser absolt de l'acusació d'assassinat en invocar motius de defensa pròpia.
Cutler acostumava a ser reconegut per la frase introductòria de The Rolling Stones: «Ladies and Gentlemen, the Greatest Rock and Roll Band in the World… The Rolling Stones!», (en català, «Senyores i senyor, la banda més gran del rock and roll del món… The Rolling Stones!»).
Cutler es pot veure en moltes escenes del documental Gimme Shelter, que cobreix els esdeveniments de la gira nord-americana de 1969. Se'l pot escoltar a l'àlbum en viu de The Rolling Stones Get Yer Ya-Ya's Out! introduint la banda i també a la pel·lícula Festival Express i Stones in the Park.
Al llarg de la seva carrera va ser l'encarregat d'organitzar alguns dels grans shows de rock and roll de la història fora de Woodstock, incloent el dels Rolling Stones a Hyde Park, el Europe '72 de Grateful Dead i la participació de Grateful Dead en el Festival Express Train a través del Canadà.

## Referències

* ↑ «Former Rolling Stones Tour Manager Sam Cutler Has Died Aged 80». Noise11, 14-07-2023 [Consulta: 14 juliol 2023].
* ↑ «Sam Cutler Toured With The Bands You Never Will» (en anglès). Vice. [Consulta: 23 juny 2017].
* ↑ «Like a rolling stone: Grateful Dead, Stones' tour manager Sam Cutler on the rock-n-roll life» (en anglès). FirstPost. [Consulta: 23 juny 2017].
* ↑ «Meet Sam Cutler, the former tour manager of the Rolling Stones» (en anglès). Hindustan Times. [Consulta: 23 juny 2017].

## Enllaços externs

* «Pàgina web oficial». Arxivat de l'original el 2020-10-30. [Consulta: 25 juny 2021].
# Sam Connor

Sam Connor (Twickenham, 10 de juliol de 1980) és un ex-pilot de trial anglès. Va ser Subcampió d'Europa de trial el 2001. També va guanyar, entre altres proves destacables, el Trial de les Nacions integrant l'equip britànic els anys 2002 i 2003 i l'edició del 2005 dels Sis Dies d'Escòcia de Trial. A data del 2005, Connor prenia part en competicions britàniques i proves internacionals destacades.
És nebot del Campió d'Europa Malcolm Rathmell, qui l'ha patrocinat durant anys quan pilotava les Sherco integrat al seu equip MRS.

## Palmarès

* Subcampió d'Europa de trial el 2001
* Guanyador dels Sis Dies d'Escòcia el 2005
* 2 victòries al Trial des Nations (2002-2003)

### Resultats per any

    A 1 de gener de 2016
| Any | Motocicleta | C. del Món outdoor | C. del Món indoor | TDN | Campionat britànic |
| 1999 | Sherco | 23è | - | - | ? |
| 2000 | Montesa | 19è | - | 3r | ? |
| 2001 | Gas Gas | - | - | 2n | - |
| 2002 | Gas Gas | 17è | - | 1r | 3r |
| 2003 | Gas Gas | 15è | 11è | 1r | 3r |
| 2004 | Sherco | 14è | - | 2n | 3r |
| 2005 | Sherco | 13è | - | 2n | 5è |
| 2006 | Beta | - | - | - | 8è |
| 2012 | Beta | - | - | - | 5è |
| 2013 | Beta | - | - | - | 5è |
| 2014 | Beta | - | - | - | 7è |
| 2015 | Beta | - | - | - | 10è |
| Total títols | Total títols | 0 | 0 | 2 | 0 |

#### Notes

* ↑ La classificació consignada a TDN fa referència a la posició final obtinguda per l'equip estatal
* ↑ Al total de títols s'hi compten tots els campionats estatals o internacionals guanyats

## Referències

* ↑ «The rider... Connor Sam». trialonline.org. [Consulta: 15 febrer 2023].
* ↑ «Europe. Connor Sam» (PDF) (en anglès). trialonline.org. Arxivat de l'original el 2016-04-12. [Consulta: 11 març 2010].
* ↑ «Scottish Six Day Trial» (en anglès). acu.org.uk. ACU, 09-05-2005. [Consulta: 11 març 2010].
* ↑ «The Kent Trial Final Round BTC» (en anglès). tmxnews.co.uk, 29-09-2009. Arxivat de l'original el 16 de novembre 2009. [Consulta: 11 març 2010].
* ↑ «XXXIV 3 Días Trial Santigosa» (en castellà). todotrial.com, 25-03-2005. [Consulta: 11 març 2010].
* ↑ «Sam Connor interview» (en anglès). trialsinfo.com, 24-02-2004. Arxivat de l'original el 28 d’agost 2008. [Consulta: 11 març 2010].

## Enllaços externs

* Palmarès de Sam Connor al Campionat del Món de trial júnior PDF (anglès)
* Notícia del seu triomf als SSDT del 2005 Arxivat 2008-10-16 a Wayback Machine. (anglès)
# Sant Andreu de Montconill

Sant Andreu de Montconill és una església del municipi de Biosca (Solsonès) inclosa en l'Inventari del Patrimoni Arquitectònic de Catalunya.

## Situació

Està al nord-est del municipi, en terrenys de l'antic terme de Lloberola. S'aixeca al cap del serrat que es forma entre la Rasa de Montconill al sud i la de la Coromina o Miravalls al nord, a ponent de les runes de la masia de Montconill que li dona nom. S'hi accedeix des del Folch per una pista forestal molt precària.

## Descripció

L'església és orientada a l'est, i és feta a base de pedres treballades i disposades en filades. Té una nau i un absis semicircular. La volta és totalment esfondrada, així com part dels murs. Presenta al parament forats de la bastida que travessen tot el mur de l'absis a l'arrencada de la volta, disposats en filada. Prop del frontis, a banda i banda, hi ha dues arcades de mig punt adovellades: la del mur nord està en un cos sobresortint del mur de la nau i té una finestra; el del sud està en ruïnes i sols se'n veu l'arrencada. Possiblement contenia la porta en el mateix lloc que al davant té la finestra, ja que a la resta de murs no s'hi veu cap obertura que pogués correspondre a la porta. No hi ha cap arc preabsidal, però l'arc que donava entrada a l'absis arrencava d'una imposta formada per una secció trapezoidal amb bisell.
Hi ha diferents finestres: una al frontis en forma de creu grega; una altra al mur nord, sota l'arcada de doble esqueixada i arc de mig punt adovellat. I una tercera a l'absis, d'una esqueixada i sortida rectangular.

## Història

L'església de Sant Andreu fou una capella de la parròquia de Sant Miquel de Lloberola. Devia ser l'església del vilatge de Montconill; el mas i el terme eren propietat del monestir canonical de Santa Maria de Solsona.

## Referències

* ↑ «Sant Andreu de Montconill». Gran Enciclopèdia Catalana. Barcelona: Grup Enciclopèdia Catalana.
* 1 2 3 «Església de Sant Andreu de Montconill». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 febrer 2015].
# Sant Pere d'Olp

Sant Pere d'Olp és una antiga capella del poble d'Olp, en el terme municipal de Sort, a la comarca del Pallars Sobirà. Pertanyia a l'antic terme d'Enviny. És a quasi 450 metres en línia recta a l'est/sud-est del poble d'Olp, al Serrat de Moriri.

## Bibliografia

* Gavín, Josep M. Pallars Jussà. Barcelona: Arxiu Gavín, 1981 (Inventari d'esglésies, 8). ISBN 84-85180-25-9.
* Lloret, Teresa; Castilló, Arcadi. «Sort - Enviny». A: El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0.

## Enllaços externs

* Sant Pere d'Olp en el seu entorn, a l'Institut Cartogràfic de Catalunya
# Senescal

El senescal o dàpifer era l'oficial major de palau de la majoria de corts feudals d'Europa a l'edat mitjana.
Al casal de Barcelona el senescal de Barcelona n'era l'equivalent, fins al 1358, en què apareix la figura del conestable, amb funcions a tota la Corona d'Aragó.

## Etimologia

La paraula té el seu origen en el siniskalk germànic, que es pot traduir com a ‘servidor de més categoria’ o ‘servidor més antic’. En català té com a sinònim dàpifer que prové de la paraula llatina del baix imperi dapifer, que designava ‘aquell qui portava menjar’, és a dir, l'ofici de reboster. A poc a poc els oficis de la cort esdevindrien càrrecs de govern. Avui en dia al dàpifer o senescal el coneixeríem com a primer ministre o ministre de l'interior.

## Vegeu també

* Senescalia de Carcassona
* Majordom de palau

## Referències

* ↑ «Senescal». Gran Enciclopèdia Catalana. Barcelona: Grup Enciclopèdia Catalana.
* ↑ «Senescal». Gran Enciclopèdia Catalana. Barcelona: Grup Enciclopèdia Catalana.
# Segovia

«Segòvia o Segovia» té aquests significats:
* Toponímia:
** Segòvia, ciutat espanyola a la part meridional de la comunitat autònoma de Castella i Lleó
** Departament de Nueva Segovia, departament de Nicaragua
** Estació de Segòvia-Guiomar, estació d'alta velocitat propietat d'ADIF
** LAV Madrid-Segòvia-Valladolid, línia d'alta velocitat
** Província de Segòvia, província espanyola a Castella i Lleó
* Esdeveniments:
** Concòrdia de Segòvia, tractat que dona naixement a la Monarquia Catòlica i pel qual s'unien dinàsticament la Corona de Castella i la Corona d'Aragó el 1475
** Fuga de Segòvia, fugida de 29 presos polítics del penal de Segòvia el 1976
* Organitzacions:
** Caja Segovia, caixa d'estalvis castellana amb seu a Segovia
* Biografies:
** Andrés Segovia (1893 - 1987), guitarrista clàssic espanyol
** Rosita Segovia (Barcelona, 1922 - 2003), ballarina de dansa clàssica i dansa espanyola, coreògrafa i professora de dansa espanyola
** Rufino Segovia del Burgo (Madrid, 1985), futbolista espanyol que ocupa la posició de davanter.
# Santa Pau (monja llegendària)

Santa Pau és una figura llegendària, originada segurament per explicar el nom del castell i la vila de Santa Pau. Es tracta d'una llegenda totalment fantasiosa, sense cap fonament històric i amb trets típics del folklore. Segons Joan Amades, la santa era venerada el 24 de gener (probablement per la festivitat, aquest dia, de la Mare de Déu de la Pau), però no figura en cap santoral ni martirologi.

## Llegenda

Pau era una monja del monestir de Sant Joan de les Abadesses. Assabentada que el senyor del castell de Santa Pau, llavors amb un altre nom, era molt dur amb els pobres, i no els feia caritat, va decidir de corregir-lo i fer-lo canviar d'actitud. Acompayada de dues monges més, es presentà al castell i hi trucà per demanar almoina. El senyor, de mala gana, li digué que marxés, que no tenia diners, i la santa li retragué i li digué que tenia moltes riqueses i que li donés només la terra que cobriria el seu mantell. El cavaller rigué i, per treure-se-la de sobre, li digué que accedia al que li demanava la monja.
Santa Pau se'n tragué el mantell i li donà a les dues monges: cadascuna n'estirà d'un extrem i, sense deixar-lo mai, anaren en sentits oposats i estiraren el mantell fent-lo gran, de manera que van arribar a cobrir totes les terres del senyor. En deixar-lo caure sobre el sól, les plantes i els animals que quedaren a sota van morir i les fonts s'assecaren.
El senyor va comprendre que allò era un càstig i va demanar perdó a la monja. Aquesta el comminà que fos compassiu i generós amb els pobres i el mantell tornà a la seva mida habitual, i plantes i animals van revifar. Des de llavors, com a record del miracle, el senyor donà al seu castell el nom de Santa Pau.

## Bibliografia

* Joan Amades. Costumari català. Barcelona: Salvat, 1950. Vol. I, p. 592-593.
# Selecció d'hoquei sobre patins masculina d'Angola

La selecció d'hoquei sobre patins masculina d'Angola representa la Federació Angolesa de Patinatge (FAP) en competicions internacionals d'hoquei sobre patins. La Federació Angolesa té la seu a Luanda.
# Saint-Martin-la-Campagne

Saint-Martin-la-Campagne és un municipi francès situat al departament de l'Eure i a la regió de Normandia. L'any 2007 tenia 97 habitants.

## Demografia
### Població

El 2007 la població de fet de Saint-Martin-la-Campagne era de 97 persones. Hi havia 38 famílies de les quals 8 eren unipersonals (8 dones vivint soles i 8 dones vivint soles), 11 parelles sense fills i 19 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 38 habitatges, 36 eren l'habitatge principal de la família i 2 eren segones residències. Tots els 38 habitatges eren cases. Dels 36 habitatges principals, 28 estaven ocupats pels seus propietaris i 8 estaven llogats i ocupats pels llogaters; 3 tenien tres cambres, 8 en tenien quatre i 26 en tenien cinc o més. 33 habitatges disposaven pel capbaix d'una plaça de pàrquing. A 19 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Saint-Martin-la-Campagne el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 4 |
| 8 | 65 a 69 | 4 |
| 0 | 60 a 64 | 0 |
| 0 | 55 a 59 | 4 |
| 0 | 50 a 54 | 0 |
| 0 | 45 a 49 | 0 |
| 12 | 40 a 44 | 4 |
| 0 | 35 a 39 | 4 |
| 4 | 30 a 34 | 0 |
| 4 | 25 a 29 | 8 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 8 |
| 0 | 5 a 9 | 4 |
| 4 | 0 a 4 | 0 |

## Economia

El 2007 la població en edat de treballar era de 58 persones, 42 eren actives i 16 eren inactives. De les 42 persones actives 35 estaven ocupades (18 homes i 17 dones) i 7 estaven aturades (3 homes i 4 dones). De les 16 persones inactives 5 estaven jubilades, 4 estaven estudiant i 7 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa immobiliària.
L'únic servei als particulars que hi havia el 2009 era una fusteria.
L'any 2000 a Saint-Martin-la-Campagne hi havia 5 explotacions agrícoles que ocupaven un total de 375 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Saint-Martin-la-Campagne a l'INSEE.
* Évolution et structure de la population Fitxa amb el detall de dades de Saint-Martin-la-Campagne a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Saint-Nazaire

«Saint-Nazaire» té aquests significats:
* Saint-Nazaire (Loira Atlàntic), municipi del Loira Atlàntic.
* Saint-Nazaire (Gard), municipi del Gard.
* Saint-Nazaire (francès) o Sant Nazari de Rosselló, municipi del Rosselló
* Saint-Nazaire-d'Aude, municipi francès al departament de l'Aude i a la regió de Llenguadoc-Rosselló
* Saint-Nazaire-de-Pézan, municipi francès al departament de l'Erau
* Saint-Nazaire-de-Valentane, municipi francès al departament del Tarn i Garona
* Saint-Nazaire-en-Royans, municipi francès al departament de la Droma i a la regió de ...
* Saint-Nazaire-le-Désert, municipi francès al departament de la Droma
* Saint-Nazaire-les-Eymes, municipi francès al departament de la Isèra
* Saint-Nazaire-sur-Charente, municipi francès al departament del Charente Marítim
* Atac a Saint-Nazaire, atac marítim britànic contra els ports de Saint-Nazaire, a la França ocupada (1942)
* Cantó de Saint-Nazaire-Centre, divisió administrativa francesa al departament de Loira Atlàntic
* Cantó de Saint-Nazaire-Est, divisió administrativa francesa al departament de Loira Atlàntic
* Cantó de Saint-Nazaire-Oest, divisió administrativa francesa al departament de Loira Loira Atlàntic
* Districte de Saint-Nazaire, districte del departament francès del Loira Atlàntic
* Ablain-Saint-Nazaire, municipi francès al departament de Pas-de-Calais i a la regió de Nord – Pas-de-Calais
* Saint-Avit-Saint-Nazaire, municipi francès al departament de la Gironda
# Santa Rita de Malgrat de Mar

Santa Rita de Malgrat de Mar és una ermita de Malgrat de Mar (Maresme) inclosa a l'Inventari del Patrimoni Arquitectònic de Catalunya.

## Descripció

Ermita situada a l'extrem muntanyós del terme, molt a prop de la carretera de Barcelona-Blanes, en un petit turó del mateix nom. D'una sola nau, és de petites dimensions amb cobertes semicirculars que li dona l'aire d'una capella neoclàssica, encara que és una rèplica d'una anterior esfondrada, probablement, durant la guerra civil. Existeixen a la zona capelles de característiques semblants on s'hi celebren aplecs, per existir-hi una gran devoció popular.

## Referències

* ↑ «Santa Rita de Malgrat de Mar». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].